kardosdrur/scandi-wiki huggingface dataset:
Svømmehud

] 
Svømmehud er den hud, der forbinder tæerne hos visse dyr, der svømmer i vand. Eksempler er svømmehuden hos svømmefugle eller visse frøer og pattedyr (fx odder og sæl). En fod med svømmehud kaldes en svømmefod.

Svømmefod hos fugle 
Hos fugle er svømmefoden karakteriseret ved at mellemfoden er nøgen, ret kort og mere eller mindre fladtrykt fra siden. Bagtåen er ofte svag eller manglende. Tæerne føres under svømning sammenlagte frem og udspilede tilbage, hvorved svømmehuden danner et åreblad.

Der findes forskellige former for svømmefødder hos fugle, idet svømmehuden er udviklet i forskellig grad:
 Ægte svømmefod har blød svømmehud mellem de tre fortæer enten helt ud til kløerne (ænder, lommer, måger, alkefugle) eller mere eller mindre indbuet, hvor den ikke rækker ud til tæerne (terner og andre). Bagtåen er enten med svømmelap (dykænder), uden svømmelap (svømmeænder, måger og andre) eller helt manglende (alkefugle).
 Årefod har stor svømmehud mellem alle fire tæer, idet svømmehud også er udspændt mellem den ret lange bagtå og indertåen (skarver, suler, pelikaner).
 Lappefod har stive, storskællede svømmehudblade på fortæernes sider og blødere svømmehud mellem tæernes rod. Kløerne er meget brede og flade. (Lappedykkere).

Se også 
 Svømmefødder
 Årefod

Kilder/Eksterne henvisninger 

Fugle
Dyreanatomi
Allround-VM i hurtigløb på skøjter 1897

Verdensmesterskabet i hurtigløb på skøjter 1897 var det ottende VM i hurtigløb på skøjter, men det første mesterskab afholdt uden for Europa. Mesterskabet blev afviklet den 5. - 10. februar 1897 i Crystal Stadium i Montréal, Canada med deltagelse af 10 løbere fra Canada, Norge og Tyskland.

Den forsvarende mester, Jaap Eden, havde indstillet karrieren som skøjteløber efter sidste sæson og forsvarede derfor ikke sin titel. I stedet påbegyndte han en karriere som cykelrytter.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 m, 5000 m, 1500 m og 10.000 m.

Nordmanden Alfred Næss vandt den første distance (500 m) og canadieren Jack McCulloch den anden distance (5000 m). På den tredje distance (1500 m), kom Næss og McCulloch i mål på nøjagtig samme tid, så en skate-off var nødvendig for at afgøre hvem som vandt distancen og dermed fortsat havde mulighed for at vinde tre distancer. McCulloch vandt skate-off'en og skulle dermed vinder 10.000 m-løbet for at blive verdensmester. McCulloch vandt 10.000-meteren – der var dog kun tre konkurrenter – og blev dermed verdensmester for første og eneste gang i sin karriere.

Det blev imidlertid opdaget, at 5000 m-løbet havde været for kort, idet løberne havde skøjtet to omgange mindre end krævet, dvs. 4200 m. Den 9. februar blev fejlen rettet ved at resultatet blev annulleret og distancen blev løbet igen. Nogle af løberne havde imidlertid allerede forladt stævnet, så kun fire løbere deltog i omløbet. McCulloch vandt igen og var dermed rigtig verdensmester.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1897
Sport i Canada
Rainmaker

"Rainmaker" er en single af den danske sangerinde Emmelie de Forest. Sangen blev udgivet i Danmark den 21. februar 2014 og var den officielle sang til Eurovision Song Contest 2014. Sangen er skrevet af Emmelie de Forest, Jakob Schack Glæsner og Fredrik Sonefoss.

Hitlister

Ugentlige hitlister

Udgivelse

Referencer 

Emmelie de Forest-sange
Alf Houlberg

Alf Houlberg (9. oktober 1921 – 12. november 2001) var en dansk modstandsmand og biopat,  medlem af modstandsgruppen Churchill-klubben i Aalborg under Besættelsen.

Alf Houlberg var en af de første sabotører under krigen, idet han allerede på besættelsesdagen 9. april 1940 begyndte at punktere tyske biler og at klippe forbindingskabler over. Han blev medlem af Churchill-klubben i begyndelsen af 1942, men blev arresteret 8. maj 1942 og idømt fire og et halvt års fængsel den 11. juni 1942, men foretog flere "udbrud" fra arresten og fortsatte sabotagen. Alf Houlberg blev senere ved en tysk krigsret idømt femten års fængsel i Tyskland, men blev overført til Horsens Tugthus, hvorfra han før sin overførsel til Horserødlejren blev befriet ved en aktion 30. december 1944. 

Houlberg fortsatte ufortrødent sabotagearbejdet; nu i Randers, hvor han blandt andet var med til at sabotere værnemagtens minestrygere i Randers Havn. Ved krigens afslutning var Alf Houlberg således aktiv som næstkommanderende i modstandsbevægelsen i Randers.

Eksterne kilder/henvisninger 

 Nekrolog, Information.dk, 23. november 2001.

Modstandsfolk fra Danmark
Danskere i 1900-tallet
Ofre for nazismen fra Danmark
Horsens Statsfængsel
Omamori

er amuletter i form af små broderede stofposer, der skal bringe lykke eller give beskyttelse. De bliver solgt i både shinto-skrin og buddhistiske templer i Japan og kan ses som en del af den almindelige religionsudøvelse i landet, her i form af opnåelse af genze-riyaku, velgerninger i denne verden.

Indholdet i poserne er for det meste papirsedler med beskyttende skrifttegn, såkaldte ofuda. Der hersker den tro, at man ikke må åbne en omamori, og at den mister sin virkning efter et år hhv. ved nytår, hvorefter man skal lade den brænde i templer eller skrin og købe nye. Prisen for en omamori ligger omtrent mellem 300 og 1.000 yen. Omamori er også en populær miyage (rejsesouvenir) i Japan, og man behøver derfor ikke tro fast på dens virkning for at købe den.

Omamori findes til alle tænkelige situationer i livet. Sundhed, høj alder, kærlighed, lykkeligt ægteskab, smertefrit svangerskab, beståelse af eksamener og bilkørsel uden uheld hører til de almindelige. Templer og skrin med særlige temaer sælger også særlige omamori, f.eks. for rejser eller succes for ens baseballhold.  i Uwajima på Shikoku sælger omamori, der skal forøge den seksuelle potens. I stedet for en ofuda indeholder disse omamori en lille gylden penis.

Også ikkereligiøse turistattraktioner sælger omamori. I Iwakuni kan man således købe en pose med et stykke aflagt hud fra en albinoslange. Denne lykkebringer lover held i erhvervslivet.

Andre objekter, der sælges i de religiøse institutioner og Japan, og som hører sammen med genze-riyaku og landets religion i almindelighed, tæller bl.a. omikuji, ema, ofuda, daruma og engimono.

Litteratur 
 Ian Reader und George J. Tanabe, Jr.: Practically Religious. Worldly Benefits and the Common Religion of Japan. University of Hawaii Press, Honolulu 1998
 Swanger, E.R, Takayama, K. P. (1981) "A Preliminary Examination of the 'Omamori' Phenomenon". Asian Folklore Studies, 40(20), p. 237–252

Eksterne henvisninger 

 Religion in Japan: Glücksbringer und diesseitiges Wohlergehen
 Omamori.com

Buddhisme
Shinto
Amuletter
Brooklyn Nine-Nine

Brooklyn Nine-Nine er en amerikansk action-komedie tv-serie der bliver sendt på Fox og NBC i USA og på TV3+ i Danmark. Den finder sted i det fiktive 99. distrikt i NYPD i Brooklyn. Serien følger et hold af politibetjente og deres nyudnævnte kaptajn, og bliver filmet som et Single-kamera setup. Serien havde amerikansk premiere den 17. september 2013 som en del af den amerikanske 2013-14 TV-sæson. Seriens premiere gav 6.17 millioner seere.

Den har vundet to Golden Globe Awards i 2014

Brooklyn Nine-Nine blev allerede i januar 2015 fornyet med en sæson mere, så Brooklyn Nine-Nine, sæson 3, skulle komme på programmet i USA til September 2015.

Skuespillere 

 Andy Samberg som Detective Jake Peralta, en talentfuld, men umoden politibetjent. Der afsløres at hans far forlod ham og hans mor da han var meget ung. Peralta viser tegn på at være klassens klovn, fordi han konstant laver jokes der går ud over hans kollegaer, især Santiago. Peralta har store problemer med at følge reglerne og protokollerne, hvilket giver ham problemer med Kaptajn Holt, men de to udvikler hurtigt et godt professionelt forhold.
 Andre Braugher som Kaptajn Ray Holt, det 99. distrikts nye ledende betjent. Holt er kendt for sin kolde og robotagtige måde at tale på og mangler at kunne udvise følelser. Nine-Nine er Holts første sted som leder, selvom han har haft mange år som en fantastisk betjent. Dette skyldes ifølge ham selv, fordomme mod ham da han er homoseksuel. Han er gift med en universitetsprofessor ved navn Kevin.
 Stephanie Beatriz som Rosa Diaz, en klog, hård og mystisk betjent. Hun gik på politiakademiet med Jake. Hun har problemer med at styre sit temperament.
 Terry Crews som Detective Sergeant Terence "Terry" Jeffords, lederen af betjentene. Han har tidligere arbejdet med Holt i et andet distrikt, hvor han var overvægtig og gik under navnet "Terry Titties".
 Melissa Fumero som Amy Santiago, Jakes snobbede og stræberagtige Cubansk-amerikanske partner. Hun prøver konstant på at bevise sit værd overfor Kaptajn Holt. Hun er konkurrencemenneske, hvilket stammer fra hendes opvækst sammen med syv brødre.
 Joe Lo Truglio som Charles Boyle, en nervøs, klodset med ærlig og hårdarbejdende betjent.
 Chelsea Peretti som administratoren Gina Linetti.

Referencer

Eksterne henvisninger 
 Officiel hjemmeside
 

Etableret i 2013
Amerikanske tv-serier fra 2010'erne
Amerikanske tv-serier fra 2020'erne
Tv-programmer fra Fox Broadcasting Company
Tv-programmer fra NBC
Allround-VM i hurtigløb på skøjter 1898

Verdensmesterskabet i hurtigløb på skøjter 1898 var det niende VM i hurtigløb på skøjter for mænd. Mesterskabet blev afviklet den 6. - 7. februar 1898 på Eisstadion Davos i Davos, Schweiz med deltagelse af 12 løbere fra Norge, Ungarn, Tyskland, Rusland, Finland og Holland. Den forsvarende mester, canadieren Jack McCulloch, forsvarede ikke sin titel.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 m, 5000 m, 1500 m og 10.000 m.

Tyskeren Julus Seyler vandt den første distance (500 m), men de resterende tre distancer blev vundet af nordmanden Peder Østlund, som dermed blev verdensmester for første gang i karrieren. Østlunds tid i 1500 m-løbet, 2:23,6 minutter, var ny verdensrekord på distancen.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1898
Sport i Østrig
Újpest

Újpest (tysk: Neu-Pest, eng: New Pest) er det fjerde distrikt og bydel i Ungarns hovedstad Budapest. Området er beliggende op til Donau-floden. Navnet Újpest betyder "Ny Pest", da stedet blev grundlagt på grænsen til Pest i 1838.

Újpest var i over seks århundrede én landsby, indtil stedet i 1907 blev lavet til en selvstændig by. I 1950 blev Újpest en del af Stor-Budapest, og samme år udnævnt som hovedstadens 4. distrikt.

Fodboldklubben Újpest FC er opkaldt efter området, og har spillet her siden etableringen i 1885.

Distriktet 
Distriktet består af seks dele. Újpest er den største, men der findes også Megyer, Káposztásmegyer, Istvántelek, Székesdűlő og den nordlige del af øen Népsziget.

Eksterne henvisninger 

 Újpests officielle hjemmeside 

Budapest
Bydele
Etableret i 1838
Daruma

er en populær lykkebringer i Japan i form af en figur med store øjne og uden arme og ben. Den består af papmaché og er forsynet med en vægt, så den ikke kan falde om. Dermed giver den mod til at rejse sig op igen i enhver situation. Den bliver ofte solgt i buddhistiske templer. På darumafigurerne står de japanske skrifttegn for held eller succes.

Figuren forestiller den buddhistiske munk og og zen-patriark Bodhidharma, på japansk  - deraf navnet på figuren. Fremstillingen af figuren uden arme og ben går tilbage til, at munken angiveligt sad ni år i meditation foran en klippevæg for at opnå oplysning. Da man ikke behøver arme og ben, når man mediterer, mangler de også på lykkebringeren. Munken skulle desuden have behersket yoga og forskellige former for kampkunst og grundlagt shaolin kung fu. Ifølge sagnet skulle han engang være faldet i søvn, mens han mediterede. Da han vågnede op, ærgrede han sig så meget over denne mangel på disciplin, at han skar øjenlågene af, deraf de store øjne.

Daruma gælder som hjælper ved opfyldelse af ønsker. Først farvelægger man et øje på lykkebringeren, og så stiller man den et sted, hvor man så vidt muligt kommer forbi hver dag. Går ønsket i opfyldelse, bliver det andet øje også farvelagt. Derefter kan figuren brændes i et tempel.

I det 18. århundrede blev figuren forenet med legetøjet tumling.

En snemand hedder på japansk

Litteratur 
 Henry Punsmann: Daruma, a Symbol of Good Luck. In: Asian Folklore Studies, Jg. 21, 1962. (PDF; 800 KB )

Eksterne henvisninger 

 Daruma Museum, Japan, Gabi Greve  
 Daruma Discussion Forum, Gabi Greve 
 Shourinzan Daruma-templet i Takasaki  

Kultur i Japan
Allround-VM i hurtigløb på skøjter 1899

Verdensmesterskabet i hurtigløb på skøjter 1899 var det tiende VM i hurtigløb på skøjter. Mesterskabet blev afviklet den 4. - 5. februar 1899 på West-Eisbahn i Berlin, Tyskland med deltagelse af 11 løbere fra Norge, Østrig, Tyskland, Rusland, Finland, Holland og Storbritannien.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 m, 5000 m, 1500 m og 10.000 m.

Den forsvarende mester, nordmanden Peder Østlund, vandt de tre første distancer (500 m, 5000 m og 1500 m), og han blev dermed blev verdensmester for anden (og sidste) gang i karrieren. Den sidste distance blev vundet af Jan Greve fra Holland.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  DQ = Diskvalificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1899
Sport i Berlin
Szusza Ferenc Stadion

Szusza Ferenc Stadion er et fodboldstadion beliggende i Budapest-bydelen Újpest, og er hjemmebane for Újpest FC. Det er designet af Alfréd Hajós, og blev indviet 17. september 1922. I 2000-01 renoverede man anlægget, så det fik en samlet tilskuerkapacitet på 13.501.

I 2003 fik stadionet det nuværende navn, opkaldt efter angriberen Ferenc Szusza (1923-2006), som fra 1941 til 1960 spillede 463 kampe for Újpest FC, og scorede 392 mål.

Historie 
Efter et års byggeri af stadionet, blev det åbnet 17. september 1922 med en kamp imellem lokalrivalerne Újpest FC og Ferencváros, som endte 2-1 til hjemmeholdet. Fra juni 1925 til juni 1929 var der cykelbane i kanten af banen, så stedet kunne benyttes som Velodrom. På grund af cykelbanen, kunne der kun lukkes 15.000 tilskuere ind. En oversvømmelse i 1945 ødelagde tribunerne, men efter renoveringen i 1946 blev Megyeri uti stadion det største stadion i Ungarn, med en kapacitet på 45.117 tilskuere. Stadionet lagde græs til den første landskamp i 1948, da  slog  med 9-0.

I midten af 1950'erne blev der etableret et spor til atletikudøvere, hvilket nedsætte kapaciteten til 32.000 tilskuere. I april 1968 installerede man lysmaster på stedet, og året efter afviklede man Inter-Cities Fairs Cup finalen mellem Újpest FC og Newcastle United. I 1972 og 2007 blev finalen i pokalturneringen (Magyar Kupa) spillet her.

I årene 2000 til 2001 blev stadion fuldstændig renoveret, og ændret til at der nu kunne være 13.501 siddende tilskuere på overdækkede tribuner.

I 2003 skiftede Megyeri úti stadion navn til det nuværende, Szusza Ferenc Stadion.

Eksterne henvisninger 

 Szusza Ferenc Stadion (2001-) på magyarfutball.hu 

Fodboldstadioner i Ungarn
Budapest
Újpest FC
Bellmanstatuen

Bellmanstatuen er en skulptur fra 1872 som forestiller den svenske digter Carl Michael Bellman. Statuen er skabt af billedhuggeren Alfred Nyström og er opstillet på Hasselbacken, Södra Djurgården samt i en kopi ved Kräftriket ved Brunnsviken, begge i Stockholm.

Bellmanstatuen var Nyströms debutværk og blev meget værdsat ved afsløringen. Han fik opgaven med at skabe statuen i bronzeret zink i 1870 og fik under arbejdet August Strindberg til at sidde model. Nyström plejede omgang med Strindberg og kaldes Albert i den selvbiografiske roman Tjenestekvindens søn. Statuen forestiller en siddende Bellman med sin lut på en høj sokkel af granit.

Værket blev opstillet i 1872 på Hasselbacken på Djurgården, i den forbindelse var det tæt på, at den nærtstående Bellmansegen blev skåret ned for at gøre plads til statuen; placeringen blev dog ændret og i dag står Bellmansstatuen og Bellmansegen op ad hinanden.

Referencer

Trykte kilder
 

Skulpturer
Stockholm
Bernhard Rosenbaum

Bernhard Rosenbaum  (10. december 1847 i København – 6. juni 1932) var en dansk bratschist, kgl. kapelmusikus og far til Victor Borge og Einar Rosenbaum.

Han var søn af cigarmager Natan Rosenbaum (1814-1879), som kom fra Preussen, og Henriette Hartvig. Fra 1888 til 1919 var han bratschist i Kapellet. Han var Ridder af Dannebrog.

Han blev gift med Frederikke Lichtinger (22. maj 1876 - 3. august 1940).

Han er begravet på Mosaisk Vestre Begravelsesplads.

Kilder 
 Geni.com

Jøder fra Danmark
Bratschister fra Danmark
Kongelige kapelmusici fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Ferenc Szusza

Ferenc Szusza (1. december 1923 i Budapest – 1. august 2006 smst.) var en ungarsk fodboldspiller og træner, der hele sine aktive karriere spillede for Újpest FC, ligesom han også repræsenterede landsholdet.

Historie 

Szusza blev født i Budapest i 1923. Som 18-årig fik han debut for Újpest FCs førstehold i Nemzeti Bajnokság I. Fra 1941 til 1960 blev han ungarsk mester fire gange med Újpest, 1945 forår, 1945–46, 1946–47 og 1959–60. Han spillede i alt 463 kampe for holdet, og scorede 392 mål. I perioden fra 1942 til 1956 spillede han 24 kampe og scorede 18 mål for Ungarns fodboldlandshold.

Efter Szuszas aktive karriere sluttede i 1960, kastede han sig i 1962 og trænergerningen. Her trænede han Győri ETO FC frem til 1964, hvor han blev træner for hjerteklubben Újpest FC. Derefter gik turen tilbage til Győri, inden polske Górnik Zabrze kom på banen i 1970 og ét år frem. De næste otte år var han i Spanien, hvor han første trænede Real Betis fra 1971 til 1976, inden han sluttede det spanske eventyr af med Atlético de Madrid fra 1978 og ét år frem. Karrieren blev afsluttet i 1981, efter én sæson hos Újpest FC.

Újpest FCs hjemmebane Szusza Ferenc Stadion blev 25. oktober 2003 opkaldt efter Ferenc Szusza.

Han døde 1. august 2006 i hjembyen Budapest, 82 år gammel.

Eksterne henvisninger 
 Ferenc Szusza profil  på weltfussball.de 

Personer fra Budapest
Fodboldspillere fra Ungarn
Fodboldtrænere fra Ungarn
Fodboldspillere fra Újpest FC
Ølstrup Kirke

Ølstrup Kirke er en kirke i Ølstrup, ca. 11 km øst for Ringkøbing. Den var tidligere en romansk kirke og har muligvis ligget et andet sted, men menes at være blevet nedbrudt og genopført på den nuværende plads i senmiddelalderen omkring 1180. Kirken er bygget af granitsten og teglsten. Skibet og koret er tækket med bly. Mod nordvest er der bygget et nyere våbenhus. Tårnet fra 1949 er tækket med tegl.

Kirkens inventar 

Af kirkens inventar kan fremhæves Emil Noldes alterbillede Middag i Emmaus. Nolde blev inspireret af beretningen i Luk. 24,13-35 og malede det til kirken i 1904. Maleriet er et 70 x 80 cm stort lærred i træramme og kostede oprindeligt 340 kroner. Nolde var gift med provst Henrik Stampe Vilstrups niece, Ada Vilstrup (1879-1946). Blandt kirkens inventar var alterbilledet Jesus og de to disciple i Emmaus af Emil Nolde. Ada Vilstrups bror Aage sad model til maleriet. Alterbilledet blev færdig og opsat i 1904, samtidig restaurerede Emil Nolde også kirkens altertavle.

Billedet blev stjålet i marts 2014. Det hang i kirken fra 1904 til 1919, men blev herefter byttet ud med en kopi af Carl Blochs: Jesus i Getsemane Have udført af C. Thornild, Ringkjøbing, men Middag i Emmaus blev atter indsat i 1939.

Ved tyveriet var maleriet vurderet til mindst 10 millioner kroner.. I 2018 blev maleriet fundet i Slesvig-Holsten og afleveret til det danske politi. Nationalmuseets konservatorer restaurerede maleriet, og den 1. december 2019 blev det genindviet i kirken.

Den romanske døbefont af granit er en variant af den type, der er typisk i Vestjylland. Den er udsmykket med bægerblade nederst på ydersiden.

Kirkens prædikestol var i renæssance fra begyndelsen af 1600-tallet.

Referencer

Eksterne henvisninger 
 Ølstrup Kirke hos KortTilKirken.dk

 Kirkens beskrivelse i Kongeriget Danmark – Trap 3-5, s. 623 på runeberg.org

Kirker i Ringkøbing-Skjern Kommune
Kirker i Ribe Stift
Kirker i Ringkøbing Amt
Weener

Weener (udtale: ) er en by i det historiske landskab Ostfriesland i Landkreis Leer i den tyske delstat Niedersachsen. Weener ligger nær grænsen til Holland, på vestbredden af floden Ems, omkring 10 km sydvest for byen Leer, og 25 km sydøst for Emden.

Geografi 

Byen Weener ligger mod sydvest i Ostfriesland, og er den eneste by i området på vestbredden af Ems. Den betegner sig som „Grüne Stadt im Rheiderland“, og er centrum i den tyske del af regionen. Ikke langt fra byen ligger bugten Dollart og grænsen til den hollandske provins Groningen. Nærmeste større byer er Oldenburg og Groningen. Kommunen Weener omfatter den sydøstlige del af det historiske landskab Rheiderland og er 15,2 km i nord-sydlig udstrækning, og op til 10,6 km fra øst til vest.

Inddeling 
Bykommunen Weener består ud over hovedbyen af landsbyerne:
 Kirchborgum
 Diele
 Vellage / Halte
 Stapelmoor
 Holthusen
 Weenermoor / Möhlenwarf
 St. Georgiwold
 Beschotenweg

Nabokommuner 
I Landkreis Leer:
 Bunde
 Leer
 Jemgum
 Westoverledingen

I Landkreis Emsland:
 Papenburg
 Rhede

Eksterne kilder/henvisninger 

 Officielt websted
Jenskær

Jenskær og Jenskær Sø ligger i bunden af den markante Thorsødalen, vest for Thorsø mellem Silkeborg Vesterskov og Rustrup Skov i Silkeborg Kommune. Jenskær Sø var oprindeligt et engareal, som i 1950’erne blev omdannet til den kunstige sø ved bygning af en dæmning. Den øvrige del af området er også tidligere enge, som længe har været under tilgroning med træer og buske og efterhånden har udviklet sig til mose. I de mere frodige områder opstår elleskov, mens de fattigere kærområder mest rummer dun-birk, pil og pors. 

Ved afløbet i østenden af Jenskær Sø blev deri 2000 etableret et omløbsstryg. Nedenfor søen blev der samtidig etableret et okkerbassin i forbindelse med
store vældkilder i dalens sydside, som hører
med i det samlede §3 naturområde. 

Området vest for dæmningen og ved Thorsø er udlagt som urørt naturskov. Området rummer
endnu åbne partier, særligt i den brede tilgroningssump omkring Jenskær Sø. Dele af området er udlagt under Naturskovsstrategien, noget stævningsskov, mens andet er med plukhugst.

Jenskærdalen har gode bestande af flere arter af orkideer, bl.a. står der på sydsiden af dalen en stor bestand af Hjertebladet Fliglæbe. Da området er udpeget til urørt skov, forventes det, at denne bestand vil blive skygget ihjel, hvis ikke der tyndes for dem, men dette forudsætter en ændring ved revision af naturskovsstrategien.

Eksterne kilder/henvisninger 

 Silkeborg Statsskovdistrikt Forslag til driften 2000 – 2014, Miljøministeriet 2002

Søer i Silkeborg Kommune
Moser i Danmark
Hummelsø

Hummelsø er en 7,4 hektar stor sø beliggende mellem Virklund, Thorsø og Them, syd for  Silkeborg, i Silkeborg Kommune.  Den er centrum for en 165 hektar stor naturfredning, der blev oprettet i 1969 for at sikre de  landskabelige værdier deriblandt også  og i fredningen indgår også gamle hulveje og gravhøje. Området afgrænses mod nordvest, nord og øst afgrænses af statsskovene Thorsø Bakker og Silkeborg Sønderskov, og  Silkeborg-Horsens-landevejen. Mod syd og vest går grænsen ved toppen af bakkeskrænterne ovenfor  søen. Ved den sydøstlige ende af fredningen går Naturstien Horsens-Silkeborg på den nedlagte jernbane Bryrupbanen.

Eksterne kilder/henvisninger 

 Om fredningen på fredninger.dk

Fredede arealer i Danmark
Søer i Silkeborg Kommune